จัดหาที่อยู่ การดูแลเต่าในแต่ละวัน สังเกตสุขภาพ
เต่าน้ำจืดโตแล้วตัวค่อนข้างใหญ่ทีเดียว ถึงแม้ว่าตอนนี้เต่าของคุณอาจจะตัวเล็ก มันสามารถโตถึงขนาด 9 นิ้วได้ง่ายๆ เลย เต่าน้ำจืดจึงต้องอยู่ในแทงค์น้ำขนาดใหญ่ที่มีคุณสมบัติเหมาะสม  นอกจากจะตัวใหญ่แล้ว เต่าน้ำจืดยังเคลื่อนไหวค่อนข้างเยอะ จึงต้องการมีพื้นที่ให้ขยับไปขยับมาอีกด้วย คุณควรตั้งเป้าไว้ว่าจะหาแทงค์น้ำขนาด 100 แกลลอนสำหรับเต่าของคุณ และพยายามหาแทงค์ที่มีที่กั้นแบ่งเป็นส่วนๆ  แทงค์ของคุณควรมีทั้งพื้นน้ำและพื้นบก เต่าน้ำจืดไม่ชอบอยู่ที่หนาวๆ ฉะนั้นอย่าลืมติดตั้งเครื่องทำน้ำอุ่นด้วย อุณหภูมิน้ำควรอยู่ระหว่าง 24-26.5 องศาเซลเซียส นอกจากนั้น คุณควรติดตั้งเครื่องกรองน้ำด้วย เพราะเต่าพวกนี้ไม่ค่อยรักสะอาดนักหรอก ระบบกรองน้ำที่ดีจะช่วยทำให้น้ำสะอาด ปราศจากแบคทีเรีย  หาหินแบนๆ ที่จะโผล่พ้นเหนือน้ำเหมือนเป็นเกาะได้ เต่าน้ำจืดชอบนอนอาบแดด คุณจึงจะต้องหาที่ให้มันผึ่งแดดได้ เต่าน้ำจืดไม่สามารถปรับอุณหภูมิร่างกายเองได้ในธรรมชาติ และต้องใช้ความร้อนจากดวงอาทิตย์ ฉะนั้น คุณต้องใช้ตะเกียงให้ความร้อนสำหรับเต่า  ซื้อตะเกียงให้ความร้อนที่สามารถใส่หลอดไฟ 40 วัตต์ที่มีทั้งคลื่น UVA และ UVB ได้ ควรตั้งตะเกียงไว้ห่างจากที่ที่จะให้เต่าผึ่งแสงประมาณ 10 นิ้ว  ความร้อนภายในแทงค์น้ำควรอยู่ระหว่าง 25-30 องศาเซลเซียส แต่บริเวณที่อยู่ใกล้ๆ หลอดไฟอาจมีอุณหภูมิสูงกว่า ฉะนั้น คุณต้องจัดให้หลอดไฟส่องแสงลงมาที่จุดใดจุดหนึ่ง ไม่แพร่ความร้อนไปทั่วแทงค์ทั้งหมด คุณต้องทำความสะอาดแทงค์เป็นประจำเพื่อให้เต่าของคุณสุขภาพดี  เปลี่ยนน้ำดื่มทุกวันเพื่อป้องกันไม่ให้แบคทีเรียขยายพันธุ์  ถ้ามีระบบกรองน้ำที่ดี คุณก็ไม่น่าต้องเปลี่ยนน้ำสำหรับให้เต่าว่ายทุกวัน อย่างไรก็ตาม ให้ใช้สวิงตักสิ่งสกปรกออกบ่อยๆ และเปลี่ยนน้ำว่ายทุก 2-3 สัปดาห์ ถ้าจะทำความสะอาดบริเวณที่เต่าใช้ผึ่งแดด ให้ซื้อผลิตภัณฑ์ทำความสะอาดที่ออกแบบมาสำหรับแทงค์น้ำเต่าโดยเฉพาะ ส่วนใหญ่แล้วสามารถซื้อได้ตามร้านขายสัตว์เลี้ยง อย่าใช้น้ำและสบู่ในการทำความสะอาดเด็ดขาด เพราะอาจเกิดอันตรายต่อเต่าของคุณได้ อุ้มเต่าไปอยู่ที่อื่นเสมอเวลาทำความสะอาดแทงค์น้ำ แล้วก็อย่าลืมล้างมือหลังจับเต่าด้วย เต่าน้ำจืดเป็นสัตว์ประเภท omnivore คือมันกินทั้งพืชและสัตว์  ร้านขายสัตว์เลี้ยงส่วนใหญ่ขายอาหารเม็ดสำหรับเต่า ให้ถามพนักงานว่าแนะนำยี่ห้อไหนหากคุณเองไม่แน่ใจว่าควรซื้ออะไร สำหรับเนื้อสัตว์ เต่าน้ำจืดกินหอยทากและไส้เดือน และอาจกินเนื้อไก่และเนื้อหมูด้วย พวกมันชอบปลาทูน่าและปลาที่มีไขมันสูงอื่นๆ เป็นพิเศษ คุณควรให้มันกินเนื้อสัตว์ดิบหั่นเป็นชิ้นเล็กๆ  สำหรับพืช ให้เต่ากินเบอร์รีและผักใบ อย่างเช่นผักกาดและผักโขม  ร้านบางร้านขายวิตามินและแร่ธาตุเสริมอาหารเพื่อช่วยให้เต่ามีกระดองและผิวหนังที่สุขภาพดี หากเต่าของคุณมีปัญหาสุขภาพ คุณก็น่าจะลองหาข้อมูลเพิ่มเติมเกี่ยวกับการให้มันกินอาหารเสริมดู เต่าน้ำจืดมีชื่อเสียงว่าดุร้าย เป็นสัตว์เลี้ยงที่เอาไว้ดูมากกว่า อย่าไปจับบ่อยๆ  คุณจะต้องทำให้เต่าเชื่อใจก่อนที่มันจะยอมให้คุณสัมผัส อย่าจับเต่าถ้ามันดูกลัวหรืออายเด็ดขาด บางครั้งเต่าน้ำจืดก็กัด แถมยังกัดแรงซะจนบางทีต้องไปหาหมอซะด้วย ทางที่ดีในการสร้างมิตรภาพกับเต่าและทำให้มันคุ้นชินกับคุณก็คือการใช้มือให้อาหารมัน  หากเต่าดูสงบเวลาที่คุณอยู่ด้วย และยอมให้คุณจับหรือลูบตัว คุณก็สามารถอุ้มมันขึ้นมาอย่างเบามือได้เป็นครั้งคราว แต่ก็ควรจำกัดการไปจับเต่านะ เต่าน้ำจืดชอบอยู่สันโดษ ถ้าไปจับมันมากไปอาจทำให้มันเครียดได้ เต่าน้ำจืดไม่ใช่สัตว์สะอาด เมื่อมันกินอาหาร มันมักจะทำเศษอาหารกระจายไปทั่ว และมักจะไม่เข้าห้องน้ำในบริเวณใดบริเวณหนึ่งของแทงค์ด้วย คุณจะต้องกำจัดอุจจาระและเศษอาหารทุกวัน โดยเฉพาะในกรณีที่สิ่งเหล่านี้ตกลงไปในน้ำ สามารถใช้ช้อนตักทรายแมวหรือสวิงก็ได้ จะได้ไม่ต้องอุ้มเต่าออกจากแทงค์ทุกวัน เพราะการทำแบบนั้นอาจสร้างความเครียดให้ทั้งคุณและเต่า ถ้าจะดูให้ออกว่ามีอะไรผิดปกติหรือเปล่า คุณจะต้องรู้ก่อนว่าเต่าน้ำจืดที่แข็งแรงหน้าตาเป็นอย่างไร  ตาของเต่าควรใสเป็นประกาย กระดองมัน ไม่มีรอยแตกที่เห็นได้ชัด ปากควรปิดได้อย่างสมมาตร  เต่าที่สุขภาพดีจะเคลื่อนไหวเยอะ เต่าของคุณควรสามารถขยับตัวไปมาได้โดยไม่ต้องออกแรงเยอะมาก การตรวจสุขภาพประจำปีเป็นสิ่งสำคัญต่อสุขภาพสัตว์เลี้ยงทุกชนิด สัตวแพทย์จะสามารถตรวจดูได้ว่ามีอาการของโรคอะไรหรือไม่ และแนะนำทางเลือกในการรักษาได้หากจำเป็น  โทรไปหาสัตวแพทย์ก่อนเพื่อให้แน่ใจว่าสามารถตรวจสัตว์เลื้อยคลานได้ สัตวแพทย์จำนวนมากเน้นดูแลสุนัขและแมว จึงอาจไม่มีประสบการณ์กับเต่าน้ำจืดหรือเต่าน้ำเค็ม คุณอาจจะต้องโทรไปหาสัตวแพทย์หลายๆ รายก่อนจะเจอรายที่ดี สัตวแพทย์จะวัดส่วนสูงและน้ำหนักของเต่า และตรวจร่างกายคร่าวๆ น่าจะฟังเสียงหัวใจและปอดของเต่า และอาจขอตรวจสอบอุจจาระเพื่อหาพยาธิ  คุณควรแจ้งสัตวแพทย์หากสังเกตเห็นว่าพฤติกรรมของเต่าเปลี่ยนไป รวมถึงแจ้งเรื่องอาหาร ขนาดแทงค์ โคมไฟให้ความร้อน และวิธีทำความสะอาดแทงค์ด้วย สัตวแพทย์อาจมีคำแนะนำดีๆ ในการดูแลเต่าก็ได้ ปัญหาที่มักพบในเต่าคือการติดเชื้อแบคทีเรีย ปัญหาทางเดินหายใจตอนบน และพยาธิ คุณต้องเรียนรู้ที่จะดูให้ออกว่าต้องพาเต่าไปหาหมอเมื่อไหร่  ปัญหาใดๆ ก็ตามที่กระดอง เช่น กระดองเป็นขุย มันเหมือนขี้ผึ้ง หรือผิดรูปร่าง อาจเป็นสัญญาณบ่งชี้ว่าเต่าขาดวิตามิน หรือมีพยาธิ หากเห็นว่ากระดองเต่าผิดปกติ ให้ติดต่อสัตวแพทย์  ปากเต่าไม่ควรมีแผลหรือตุ่ม หากคุณเห็นว่ามี ให้คุยกับสัตวแพทย์  การติดเชื้อทางเดินหายใจตอนบนมักเกิดขึ้นกับเต่า ฉะนั้นให้คอยสังเกตอาการหายใจดังฮืดๆ ไอ หรือมีสารอะไรไหลออกมาจากปาก  ถ้าเต่าน้ำหนักลดลงอย่างผิดปกติ ไม่อยากอาหาร และอุจจาระมีเลือด แสดงว่ามันน่าจะมีพยาธิ
เตรียมแทงค์น้ำให้เต่า. ซื้อตะเกียงให้ความร้อนมาใช้กับแทงค์น้ำ. ทำความสะอาดแทงค์น้ำบ่อยๆ. ให้เต่ากินอาหารที่มีประโยชน์. หลีกเลี่ยงการจับเต่าของคุณ. รักษาความสะอาดในแทงค์ ไม่ให้มีเศษอุจจาระและอาหาร. ทำความเข้าใจว่าเต่าที่สุขภาพดีหน้าตาเป็นอย่างไร. พาเต่าไปตรวจสุขภาพประจำปี. ดูสัญญาณบ่งชี้สุขภาพไม่ดีให้ออก.
https://www.wikihow.com/Look-After-Terrapins https://www.wikihow.com/Look-After-Terrapins https://www.wikihow.com/Look-After-Terrapins
Supplying a Shelter Managing Day-to-Day Care Monitoring Health